Malindi masjidi. Malindi masjidi Tanzaniyadagi Zanjibar orolidagi Stone Town shahrida, port yaqinida joylashgan. U 1830-yillarda qurilgan, ammo ehtimol XVII asr yoki undan ham oldinroq qurilgan qadimiyroq masjid oʻrnida bunyod etilganboʻlishi ham mumkin. Baʼzi sayohat qoʻllanmalarida masjidning qurilishi XV asrga borib taqalishi tilga olinadi. Hozirgi masjid milodiy 1834-1835-yillar (hijriy 1250-yil) oraligʻida Somalidagi Benadir sohilida Muhammad bin Abdulqodir al-Mansabiy tomonidan qurilgan. U 1820-yillardan 1840-yillargacha Zanjibarda boy savdogar boʻlgan. Bino 1841 va 1890-yillarda ikki marta qayta qurib kengaytirilgan. Unda baʼzi gʻayrioddiy meʼmoriy xususiyatlar mavjud boʻlib, ularga konus shaklidagi minora (Sharqiy Afrikada bunday shaklga ega boʻlgan atigi uchta minoradan biri) va toʻrtburchak shaklidagi maydoncha kiradi.